NYT พุ่ง 12% โบรกฯ แนะเก็งกำไร หลังศาลฯ สั่ง “กทม.” จ่ายค่าฝากรถดับเพลิง 1.04 พันลบ.
NYT พุ่ง 12% โบรกฯ แนะเก็งกำไร หลังศาลฯ สั่ง “กทม.” จ่ายค่าฝากรถดับเพลิง 1.04 พันลบ. 
NYT พุ่ง 12% โบรกฯ แนะเก็งกำไร หลังศาลฯ สั่ง “กทม.” จ่ายค่าฝากรถดับเพลิง 1.04 พันลบ.
9 มิ.ย. 2564

ผู้สื่อข่าวรายงานว่า ราคาหุ้น บริษัท นามยง เทอร์มินัล จำกัด (มหาชน) หรือ NYT ล่าสุด ณ เวลา 10.03 น. อยู่ที่ 5.20 บาท บวก 0.58 บาท หรือ 12.55% สูงสุดที่ 5.40 บาท ต่ำสุดที่ 5.05 บาท ด้วยมูลค่าซื้อขาย 71.23 ล้านบาท

ทั้งนี้ราคาหุ้น NYT ปรับตัวขึ้นสูงสุดในรอบกว่า 2 ปี นับตั้งแต่ราคาหุ้นอยู่ที่ระดับ 5.25 บาท เมื่อวันที่ 26 ก.พ.2562 หลังศาลอุทธรณ์ได้พิพากษาให้กรุงเทพมหานคร (กทม.) ชำระค่าภาระทั้ง 3 รายการ ได้แก่ ค่ายกขนส่งสินค้าและค่าภาระฝากสินค้า และค่าเคลื่อนย้ายรถดับเพลิงและรถบรรทุกน้ำออกจากท่าเทียบเรือของบริษัทฯ และภาษีมูลค่าเพิ่มรวม 1.04 พันล้านบาท พร้อมดอกเบี้ยอัตราร้อยละ 7.5 ต่อปี ในเงินต้น 972.72 ล้านบาท นับถัดจากวันฟ้อง (26 ก.ค.2560) เป็นต้นไปจนกว่าจะชำระเสร็จแก่บริษัทฯ
รวมทั้งค่าภาระฝากสินค้าขาเข้าเป็นรายวันพร้อมภาษีมูลค่าเพิ่มอีกวันละ 272.82 ล้านบาท นับถัดจากวันฟ้อง (26 ก.ค.2560) เป็นต้นไปจนกว่ากทม.จะนำสินค้าพิพาท (รถดับเพลิง) ทั้งหมดออกไปจากพื้นที่ท่าเทียบเรือของบริษัทฯ
โดยกำหนดให้กทม.ชำระค่าฤชาธรรมเนียมทั้งสองศาลแทนบริษัทและชำระค่าทนายความแก่บริษัทจำนวน 50,000 บาท ซึ่งเป็นคำพิพากษาตามคำฟ้องของบริษัทฯ บริษัทฯขึงไม่จำเป็นต้องใช้สิทธิในศาลฎีกาอีกต่อไป และหากกทม.ไม่ขออนุญาตฎีกาภายในระยะเวลาที่กฎหมายบัญญัติไว้ คดีนี้ย่อยถึงที่สุดโดยผลของคำพิพากษาศาลอุทธรณ์
ด้าน บล.คิงส์ฟอร์ด ระบุในบทวิเคราะห์แนะ “ซื้อเก็งกำไร” หุ้น NYT ราคาเป้าหมาย IAA Consensus 5.60 บาท มี Sentiment บวกจากคำพิพากษาชนะคดีในชั้นศาลอุทธรณ์กรณียื่นฟ้องเรื่องรถดับเพลิง กทม.ให้ กทม.ชำระเงินราว 1 พันล้านบาท พร้อมดอกเบี้ยอัตราร้อยละ 7.5% ต่อปีนับจากวันฟ้อง (26 ก.ค.60) และค่าภาระฝากสินค้าขาเข้ารายวันพร้อมภาษีมูลค่าเพิ่มวันละ 2.7 แสนบาท นับจากวันฟ้อง
อย่างไรก็ตาม กทม.ยังสามารถใช้สิทธิฎีกาได้ตามกฎหมายเพื่อต่อสู้คดีต่อ ส่วนแนวโน้มผลประกอบการของ NYT ในปีนี้คาดว่าจะฟื้นตัวจากปีก่อนตามตัวเลขการส่งออกรถยนต์ที่เพิ่มขึ้น โดยเฉพาะภูมิภาคออสเตรเลียและเอเชียที่ขยายตัวได้ดี ระยะถัดไปคาดว่าจะได้ประโยชน์จากค่ายรถยนต์จีนที่จะใช้ไทยเป็นฐานการผลิตเพื่อส่งออก